АҞӘА, мшаԥы 4 - Sputnik. Аусҭҵаара-оперативтә усурақәа ирылҵшәаны Кәтол иҟалаз ахҭыс аганахь ала агәҩара ззыҟоу даанкылоуп ҳәа аанацҳауеит Аҩныҵҟатәи аусқәа рминистрра аофициалтә саит.
"Аусҭҵаара-оперативтә усурақәа ирылҵшәаны Кәтол иҟалаз ахҭыс аганахь ала агәҩара ззыҟоу, 1994 шықәса рзы ииз Воуба Даур Ҳаџьараҭ-иԥа даанкылоуп. Воуба Даур иҿахәы иҿырхуеит", - ҳәа аҳәоит Аҩныҵҟатәи аусқәа рминистрра аофициалтә саит.
Уи адагьы ареспубликатә наркологиатә диспансер аҿы амедицинатә гәаҭара иахрыжьыз Даур Воуба анаркотикатә маҭәашьар "метадон", идкыланы дыҟан.
Очамчыра араион апрокуратура аусҭҵаара мҩаԥнагоит.